CELEX: 32012D0334
Language: bg
Date: 2012-06-25 00:00:00
Title: Решение за изпълнение 2012/334/ОВППС на Съвета от 25 юни 2012 година за прилагане на Решение 2011/486/ОВППС относно ограничителни мерки, насочени срещу определени лица, групи, предприятия и образувания, с оглед на положението в Афганистан

26.6.2012   
            
            
               BG
            
            
               Официален вестник на Европейския съюз
            
            
               L 165/75
            
         РЕШЕНИЕ ЗА ИЗПЪЛНЕНИЕ 2012/334/ОВППС НА СЪВЕТА
   от 25 юни 2012 година
   за прилагане на Решение 2011/486/ОВППС относно ограничителни мерки, насочени срещу определени лица, групи, предприятия и образувания, с оглед на положението в Афганистан
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2011/486/ОВППС на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1), и по-специално член 5 от него,
   като има предвид, че:
   
               (1)
            
            
               На 1 август 2011 г. Съветът прие Решение 2011/486/ОВППС.
            
         
               (2)
            
            
               На 18 март 2012 г. комитетът, създаден съгласно точка 30 от Резолюция 1988 (2011) на Съвета за сигурност на Организацията на обединените нации, измени списъка на лица, групи, предприятия и образувания, по отношение на които се прилагат ограничителни мерки.
            
         
               (3)
            
            
               Поради това приложението към Решение 2011/486/ОВППС следва да се измени съответно,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2011/486/ОВППС се изменя, както е посочено в приложението към настоящото решение.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Люксембург на 25 юни 2012 година.
      
         
            За Съвета
         
         
            Председател
         
         C. ASHTON
      
   
   
      (1)  ОВ L 199, 2.8.2011 г., стр. 57.
   
      ПРИЛОЖЕНИЕ
      Записите в приложението към Решение 2011/486/ОВППС за посочените по-долу лица се заменят с изложените по-долу записи.
      A.   Лица, свързани с талибаните
      
      
                  1.
               
               
                  
                     Shams Ur-Rahman Abdul Zahir (известен още като a) Shamsurrahman, б) Shams-u-Rahman, в) Shamsurrahman Abdurahman, г) Shams ur-Rahman Sher Alam).
                  
                     Звание: а) молла, б) мевлеви. Основания за включване: заместник-министър на земеделието при талибанския режим. Дата на раждане: 1969. Място на раждане: село Waka Uzbin, област Sarobi, провинция Кабул, Афганистан. Гражданство: афганистанско. Национален идентификационен номер: а) 2132370 (афганистанска национална карта за самоличност (tazkira)). б) 812673 (афганистанска национална карта за самоличност (tazkira)). Друга информация: а) смята се, че намира в граничния район между Афганистан и Пакистан; б) участва в трафик на наркотици в) принадлежи към племето Ghilzai. Дата на посочване от ООН:23.2.2001.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Към юни 2007 г. Shams ur-Rahman Sher Alam е членът на талибанското движение, отговарящ за провинция Кабул. Отговаря за военните операции на талибаните в и около Кабул и е участвал в много нападения.
               
            
                  2.
               
               
                  
                     Ubaidullah Akhund Yar Mohammed Akhund (известен още като
                     а) Obaidullah Akhund, б) Obaid Ullah Akhund).
                  
                     Звание: а) молла; б) хаджи; в) мевлеви. Основания за включване: министър на отбраната при талибанския режим. Дата на раждане: a) около 1968 г., б) 1969 г. Място на раждане: a) село Sangisar, област Panjwai, провинция Kandahar, Афганистан, б) област Arghandab, провинция Kandahar, Афганистан, в) район Nalgham, област Zheray, провинция Kandahar, Афганистан. Гражданство: афганистанско. Друга информация: a) бил е един от заместниците на молла Mohammed Omar, б) член на Върховния съвет на талибаните, отговарящ за военните операции, в) арестуван през 2007 г. и задържан в Пакистан, г) предполага се, че е починал през март 2010 г., д) свързан с Saleh Mohammad Kakar Akhtar Muhammad чрез брак, ж) принадлежал е към племето Alokozai. Дата на посочване от ООН:25.1.2001.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Ubaidullah Akhund е бивш заместник на Mohammed Omar и член на талибанското ръководство, отговарящ за военните операции.
               
            
                  3.
               
               
                  
                     Mohammad Jawad Waziri.
                  
                  
                     Основания за включване: отдел за ООН, Министерство на външните работи при талибанския режим. Дата на раждане: около 1960 г. Място на раждане: а) област Jaghatu, провинция Maidan Wardak, Афганистан, б) област Sharana, провинция Paktia, Афганистан. Гражданство: афганистанско. Друга информация: а) смята се, че намира в граничния район между Афганистан и Пакистан; б) принадлежи към племето Wazir. Дата на посочване от ООН:23.2.2001.
               
            
                  4.
               
               
                  
                     Nazir Mohammad Abdul Basir (известен още като Nazar Mohammad)
                  
                     Звание: а) мевлеви, б) сал муалим. Основания за включване: а) кмет на град Kunduz, б) временен губернатор на провинция Kunduz (Афганистан) при режима на талибаните. Дата на раждане: 1954. Място на раждане: село Malaghi, област Kunduz, провинция Kunduz, Афганистан. Гражданство: афганистанско. Друга информация: предполага се, че е починал на 9 ноември 2008 г.Дата на посочване от ООН:23.2.2001.
               
            
                  5.
               
               
                  
                     Abdulhai Salek
                  
                  
                     Звание: мевлеви. Основания за включване: губернатор на провинция Uruzgan при талибанския режим. Дата на раждане: около 1965 г. Място на раждане: село Awlyatak, район Gardan Masjid, област Chaki Wardak, провинция Maidan Wardak, Афганистан. Гражданство: афганистанско. Друга информация: a) предполага се, че е починал в Северен Афганистан през 1999 г., б) принадлежал е към племето Wardak. Дата на посочване от ООН:23.2.2001.
               
            
                  6.
               
               
                  
                     Abdul Latif Mansur (известен още като
                     a) Abdul Latif Mansoor, б) Wali Mohammad)
                  
                     Звание: мевлеви. Основания за включване: министър на земеделието при талибанския режим. Дата на раждане: около 1968 г. Място на раждане: a) област Zurmat, провинция Paktia, Афганистан, б) област Garda Saray, провинция Paktia, Афганистан. Гражданство: афганистанско. Друга информация: a) член на талибанския съвет („шура“) в Miram Shah от май 2007 г., б) член на Върховния съвет на талибаните и ръководител на талибанската политическа комисия към 2009 г., в) командир на талибаните в източен Афганистан от 2010 г., г) член на талибаните, отговарящ за провинция Nangarhar, Афганистан, от края на 2009 г., д) счита се, че се намира в граничния район между Афганистан и Пакистан, е) принадлежи към племето Sahak (Ghilzai). Дата на посочване от ООН:31.1.2001.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Към май 2007 г. Abdul Latif Mansur е член на талибанския съвет в Miram Shah. През 2009 г. е талибански губернатор в сянка на провинция Nangarhar, Афганистан, а към средата на 2009 г. е ръководител на талибанската политическа комисия. Към май 2010 г. Abdul Latif Mansur е висш талибански командир в източен Афганистан.
               
            
                  7.
               
               
                  
                     Allah Dad Tayeb Wali Muhammad (известен още като
                     a) Allah Dad Tayyab, б) Allah Dad Tabeeb).
                  
                     Звание: а) молла; б) хаджи. Основания за включване: заместник-министър на съобщенията при талибанския режим. Дата на раждане: около 1963 г. Място на раждане: a) област Ghorak, провинция Kandahar, Афганистан, b) област Nesh, провинция Uruzgan, Афганистан. Гражданство: афганистанско. Друга информация: Принадлежи към племето Popalzai. Дата на посочване от ООН:25.1.2001.
               
            
                  8.
               
               
                  
                     Zabihullah Hamidi (известен още като Taj Mir)
                  
                     Основания за включване: заместник-министър на висшето образование при талибанския режим. Дата на раждане: 1958-1959. Място на раждане: село Payeen Bagh, област Kahmard, провинция Bamyan, Афганистан. Адрес:район Dashti Shor, Mazari Sharif, провинция Balkh, Афганистан. Гражданство: афганистанско. Дата на посочване от ООН:23.2.2001.
               
            
                  9.
               
               
                  
                     Mohammad Yaqoub.
                  
                     Звание: мевлеви. Основания за включване: ръководител на информационната агенция Bakhtar (BIA) при талибанския режим. Дата на раждане: около 1966 г. Място на раждане: а) област Shahjoi, провинция Zabul, Афганистан, б) област Janda, провинция Ghazni, Афганистан. Гражданство: афганистанско. Друга информация: а) член на талибанската комисия по въпросите на културата, б) смята се, че се намира в граничния район между Афганистан и Пакистан, в) принадлежи към племето Kharoti. Дата на посочване от ООН:23.2.2001.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  От 2009 г. Mohammad Yaqoub е бил водещ талибански представител в област Yousef Khel, провинция Paktika.
               
            
                  10.
               
               
                  
                     Mohammad Shafiq Ahmadi.
                  
                  
                     Звание: молла. Основания за включване: губернатор на провинция Samangan при талибанския режим. Дата на раждане: 1956-1957. Място на раждане: област Tirin Kot, провинция Uruzgan, Афганистан. Гражданство: афганистанско. Дата на посочване от ООН:23.2.2001.
               
            
                  11.
               
               
                  
                     Ahmad Jan Akhundzada Shukoor Akhundzada (известен още като
                     а) Ahmad Jan Akhunzada б) Ahmad Jan Akhund Zada).
                  
                     Звание: а) мевлеви; б) молла. Основания за включване: губернатор на провинции Zabol и Uruzgan при талибанския режим. Дата на раждане: 1966-1967. Място на раждане: а) село Lablan, област Dehrawood, провинция Uruzgan, Афганистан, б) област Zurmat, провинция Paktia, Афганистан. Гражданство: афганистанско. Друга информация: a) към началото на 2007 г. е член на талибаните, отговарящ за провинция Uruzgan, Афганистан, б) зет на молла Mohammed Omar, в) счита се, че се намира в граничната област между Афганистан и Пакистан. Дата на посочване от ООН:25.1.2001.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  Към началото на 2007 г. Ahmad Jan Akhunzada Shukoor Akhunzada е членът на талибаните, отговарящ за провинция Uruzgan.
               
            
                  12.
               
               
                  
                     Khalil Ahmed Haqqani (известен още като
                     а) Khalil Al-Rahman Haqqani, б) Khalil ur Rahman Haqqani, в) Khaleel Haqqani).
                  
                     Звание: хаджи. Адрес: а) Peshawar, Пакистан; б)близо до медресето на Dergey Manday в село Dergey Manday, близо до Miram Shah, окръг North Waziristan (NWA), федерално администрирани племенни райони (FATA), Пакистан, в)село Kayla близо до Miram Shah, окръг North Waziristan (NWA), федерално администрирани племенни райони (FATA), Пакистан; г)село Sarana Zadran, провинция Paktia, Афганистан. Дата на раждане: a)1.1.1966 г., б) между 1958 г. и 1964 г. Място на раждане: село Sarana, район Garda Saray, областWaza Zadran, провинция Paktia, Афганистан. Гражданство: афганистанско. Друга информация: а) висш член на мрежата Haqqani, която действа от North Waziristan във федерално администрираните племенни райони на Пакистан, б) преди е пътувал до Дубай, Обединените арабски емирства, където е набирал средства, в) брат на Jalaluddin Haqqani и чичо на Sirajuddin Jallaloudine Haqqani. Дата на посочване от ООН:9.2.2011.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  
                               
                           
                           
                              Khalil Ahmed Haqqani е високопоставен член на мрежата „Haqqani“ — свързана с талибаните група активисти, която действа от North Waziristan Agency във федерално администрираните племенни райони на Пакистан. Мрежата „Haqqani“, която е заемала челна позиция в бунтовническата дейност в Афганистан, е основана от брата на Khalil Haqqani — Jalaluddin Haqqani (TI.H.40.01.), който се присъединява към талибанския режим на молла Mohammed Omar в средата на деветдесетте.
                           
                        
                               
                           
                           
                              Khalil Haqqani се занимава с дейности за набиране на средства от името на талибаните и мрежата „Haqqani“, като често пътува по света, за да се среща с финансови поддръжници. От септември 2009 г. Khalil Haqqani е пътувал до държавите от Персийския залив и е набрал средства от тамошни източници, както и от източници в южна и източна Азия.
                           
                        
                               
                           
                           
                              Освен това Khalil Haqqani оказва подкрепа на талибаните и мрежата „Haqqani“, действащи в Афганистан. От началото на 2010 г. Khalil Haqqani доставя средства на талибанските звена в провинция Logar, Афганистан. През 2009 г. Khalil Haqqani предоставя и контролира около 160 бойци в провинция Logar, Афганистан, и е един от няколкото, отговорни за задържането на неприятелски пленници, заловени от талибаните и мрежата „Haqqani“. За талибанските операции Khalil Haqqani се подчинява на заповедите на своя племенник Sirajuddin Haqqani.
                           
                        
                               
                           
                           
                              Khalil Haqqani е действал също и от името на Ал Кайда и е бил свързан с военните ѝ операции. През 2002 г. Khalil Haqqani се включва с подкрепления, за да подсили образуванията на Ал Кайда в провинция Paktia, Афганистан.
                           
                        
            
                  13.
               
               
                  
                     Badruddin Haqqani (известен още като Atiqullah).
                  
                     Адрес: Miram Shah, Пакистан. Дата на раждане: около 1975—1979 г. Място на раждане: Miramshah, North Waziristan, Пакистан; Друга информация: а) оперативен командир на мрежата „Haqqani“ и член на съвета на талибаните („шура“) в Miram Shah, б) съдействал за провеждането на нападения срещу цели в югоизточен Афганистан, в) син на Jalaluddin Haqqani, брат на Sirajuddin Jallaloudine Haqqani и Nasiruddin Haqqani, племенник на Khalil Ahmed Haqqani. Дата на посочване от ООН:11.5.2011.
                  Допълнителни сведения от описателното обобщение на основанията за включване в списъка, предоставено от Комитета по санкциите:
                  
                               
                           
                           
                              Badruddin Haqqani е оперативен командир на мрежата „Haqqani“ — свързана с талибаните група активисти, която действа от окръг North Waziristan във федерално администрираните племенни райони на Пакистан. Мрежата „Haqqani“ е заемала челна позиция в бунтовническата дейност в Афганистан и е отговорна за множество нападения със значим отзвук. Ръководството на мрежата „Haqqani“ се състои от тримата най-големи синове на нейния основател Jalaluddin Haqqani, който се присъединява към талибанския режим на молла Mohammed Omar в средата на деветдесетте. Badruddin е син на Jalaluddin и брат на Nasiruddin Haqqani и Sirajuddin Haqqani, както и племенник на Khalil Ahmed Haqqani.
                           
                        
                               
                           
                           
                              Badruddin помага за ръководенето на свързани с талибаните бунтовници и чуждестранни бойци в нападенията срещу цели в югоизточен Афганистан. Badruddin е член на съвета на талибаните („шура“) в Miram Shah, на който се подчинява дейността на мрежата „Haqqani“.
                           
                        
                               
                           
                           
                              Освен това се смята, че Badruddin е натоварен с отвличанията за мрежата „Haqqani“. Отговорен е за отвличането на многобройни афганистанци и чуждестранни граждани в граничната зона между Афганистан и Пакистан.
                           
                        
            
                  14.
               
               
                  
                     Malik Noorzai (известен още като: a) Hajji Malik Noorzai, б) Hajji Malak Noorzai, в) Haji Malek Noorzai, г) Haji Maluk, д) Haji Aminullah).
                  
                     Звание: хаджи. Адрес: а)Boghra Road, село Miralzei, Chaman, провинция Балучистан, Пакистан, б)Kalay Rangin, област Spin Boldak, провинция Кандахар, Афганистан. Дата на раждане: а) 1957 г., б) 1960 г. Място на раждане: граничен град Chaman, Пакистан. Гражданство: афганистанско. Друга информация: а) финансира талибаните. б) притежава фирми в Япония и пътува често до Дубай, Обединени арабски емирства, и Япония. в) от 2009 г. подпомага дейности на талибаните, включително чрез набиране на членове и предоставяне на логистична подкрепа. г) счита се, че се намира в граничната област между Афганистан и Пакистан. д) принадлежи към племето Noorzai. е) брат на Faizullah Khan Noorzai. Дата на посочване от ООН: 04.10.2011.
                  
                     Допълнителни сведения от описателното обобщение на основанията за включване в списъка, предоставено от Комитета по санкциите:
                  Malik Noorzai е бизнесмен, живеещ в Пакистан, който предоставя финансова помощ на талибаните. Malik и брат му, Faizullah Noorzai Akhtar Mohammed Mira Khan, са инвестирали милиони долари в различни дейности за талибаните. В края на 2008 г. талибански представители се свързват с Malik в качеството му на бизнесмен, при когото да инвестират средства на талибаните. Поне от 2005 г. Malik лично влага десетки хиляди долари и разпределя стотици хиляди долари за талибаните, някои от които събрани от донори от района на Персийския залив и Пакистан, а други са от личните средства на Malik. Malik също управлява сметка в Пакистан от неформалната система за международен трансфер на пари „hawalа“, по която се получават десетки хиляди долари, прехвърляни от Персийския залив на всеки няколко месеца в подкрепа на дейности на талибаните. Malik също подпомага дейностите на талибаните. През 2009 г. Malik прави 16 години като главен настоятел на медресе (религиозно училище) в района на границата между Афганистан и Пакистан, използвано от талибаните за приобщаване и обучение на нови членове. Освен други дейности, Малик осигурява средствата за медресето. Заедно с брат си, Malik се занимава със съхраняване на автомобили за самоубийствени бомбени атентати на талибаните и е помагал за прехвърлянето на талибански бойци в провинция Helmand в Афганистан.. Malik притежава фирми в Япония и често пътува до Дубай и Япония по работа. Още през 2005 г. Malik притежава компания в Афганистан за внос на автомобили, чрез която внася коли от Дубай и Япония. Той внася автомобили, автомобилни части и облекла от Дубай и Япония за компаниите си, в които са инвестирали двама талибански командири. В средата на 2010 г. Malik и брат му уреждат освобождаването на стотици товарни контейнери на предполагаема стойност от милиони долари, които пакистанските власти са конфискували по-рано през същата година поради съмнения за участие на получателите им в терористични дейности.
               
            
                  15.
               
               
                  
                     Faizullah Khan Noorzai (известен още като: a) Hajji Faizullah Khan Noorzai, б) Haji Faizuulah Khan Norezai, в) Haji Faizullah Khan, г) Haji Fiazullah, д) Haji Faizullah Noori, е) Haji Faizullah Noor, ж) Faizullah Noorzai Akhtar Mohammed Mira Khan з) Haji Pazullah Noorzai, и) Haji Mullah Faizullah).
                  
                     Звание: хаджи. Адрес: а)Boghra Road, село Miralzei, Chaman, провинция Балучистан, Пакистан, б)Kalay Rangin, област Spin Boldak, провинция Кандахар, Афганистан. Дата на раждане: а) 1962 г. б) 1961 г. в) между 1968 г. и 1970 г., г) 1962. Място на раждане: а) Lowy Kariz, област Spin Boldak, провинция Kandahar, Афганистан, б) Kadanay, област Spin Boldak, провинция Kandahar, Афганистан, в) Chaman, провинция Балучистан, Пакистан. Гражданство: афганистанско. Друга информация: а) известен финансист на талибаните. б) от средата на 2009 г. снабдява талибанските бойци с оръжие, боеприпаси, експлозиви и медицинско оборудване; събира средства за талибаните и им осигурява обучение в района на границата между Афганистан и Пакистан. в) в миналото е организирал и финансирал операции на талибаните в провинция Kandahar, Афганистан. г) от 2010 г. пътува до Дубай, Обединените арабски емирства и Япония, където притежава фирми. д) принадлежи към племето Noorzai, клон на племето Miralzai. е) брат на Malik Noorzai. ж) името на баща му е Akhtar Mohammed (известен още като: Haji Mira Khan). Дата на посочване от ООН:04.10.2011.
                  
                     Допълнителни сведения от описателното обобщение на основанията за включване в списъка, предоставено от Комитета по санкциите:
                  
                               
                           
                           
                              Faizullah Noorzai Akhtar Mohammed Mira Khan е известен финансист на талибаните, чрез когото високопоставени лидери на талибаните са инвестирали средства. Той събира над 100 000 щатски долара за талибаните от донори в района на Персийския залив и през 2009 г. дава част от собствените си пари. Освен това подкрепя финансово талибански командир в провинция Kandahar и осигурява средства за подпомагане на обучението на бойци на талибаните и на Ал-Каида, които е трябвало да извършат нападения срещу силите на коалицията и афганистанската армия. От средата на 2005 г. Faizullah организира и финансира операции на талибаните в провинция Kandahar в Афганистан. Освен финансова подкрепа Faizullah оказва и друго съдействие за обучението и операциите на талибаните. От средата на 2009 г. Faizullah снабдява талибанските бойци в Южен Афганистан с оръжие, боеприпаси, експлозиви и медицинско оборудване. В средата на 2008 г. Faizullah отговаря за настаняването на талибанските атентатори самоубийци и за тяхното прехвърляне от Пакистан в Афганистан. Faizullah снабдява талибаните и с противовъздушни ракети, помага за преместването на талибански бойци на територията на провинция Helmand в Афганистан, съдейства за операциите на талибанските атентатори самоубийци и раздава устройства за радиовръзка и автомобили на членове на талибаните в Пакистан.
                           
                        
                               
                           
                           
                              От средата на 2009 г. Faizullah управлява медресе (религиозно училище) в района на границата между Афганистан и Пакистан, където са събрани десетки хиляди щатски долари за талибаните. Мястото на медресето на Faizullah е използвано за обучение на талибански бойци за монтиране и използване на самоделни взривни устройства. От края на 2007 г. медресето на Faizullah се използва за обучение на бойци на Ал-Каида, които впоследствие са изпращани в провинция Kandahar в Афганистан.
                           
                        
                               
                           
                           
                              През 2010 г. Faizullah държи офиси и вероятно притежава имоти, включително хотели, в Дубай, Обединени арабски емирства. Faizullah редовно пътува до Дубай и Япония с брат си Malik Noorzai, за да внасят автомобили, авточасти и дрехи. От началото на 2006 г Faizullah притежава фирми в Дубай и Япония.